Ο [φόρος των τελών κυκλοφορίας](https://www.cosmoteinsurance.gr/odigos-asfalisis/genikos-odigos-asfalisis/teli-kykloforias-2022), για τα αυτοκίνητα που ταξινομήθηκαν από 1/11/2010, διαμορφώνεται και με βάση τις εκπομπές ρύπων. Αυτό σημαίνει ότι όσο πιο νέο είναι το μοντέλο αυτοκινήτου που διαθέτεις και όσο πιο σύγχρονη είναι η κατηγορία Euro που ανήκει, τόσο λιγότερα χρήματα θα πληρώσεις στα τέλη κυκλοφορίας σου.
Το ποσό που θα πληρώσεις για τα τέλη κυκλοφορίας υπολογίζεται πολλαπλασιάζοντας τους ρύπους CO2 (διοξειδίου του άνθρακα) που θα βρεις στην άδεια κυκλοφορίας σου, με την αντίστοιχη τιμή ανά μονάδα CO2. Οι τιμές διαφέρουν με βάση την ημερομηνία της πρώτης άδειας κυκλοφορίας του αυτοκινήτου. Ενδεικτικά, στον παρακάτω πίνακα μπορείς να βρεις τις περσινές εκπομπές CO2 γρ./χλμ. και τιμή ανά μονάδα CO2 για αυτοκίνητα με 1η ημερομηνία άδειας κυκλοφορίας από 1/11/2010 έως 31/12/2020.
Από τον πίνακα προκύπτει, ότι αν για παράδειγμα το αυτοκίνητο εκπέμπει 140 γρ. CO2 /χλμ. , τότε το κόστος από τα τέλη κυκλοφορίας θα είναι 140 Χ 1,20 = 168 ευρώ.